	Студијски програм: Интегрисане академске студије медицине

	Назив предмета: 
	[bookmark: _Toc167695429]РАДИОЛОГИЈА

	Статус предмета: Oбавезни

	Број ЕСПБ: 4

	Услов: 
За похађање наставе: уписан VII семестар.
За полагање испита: положени предмети Патолошка анатомија, Патолошка физиологија, Клиничка пропедевтика.

	Циљ предмета
Упознавање студената са теоретским и практичним аспектима радиолошких дијагностичких процедура које се примењују у модалитетима радиологије: стицање основних знања о рендгенским апаратима и уређајима, дигитализацији рендгенске слике, компјутеризованој томографији, магнетној резонанци, ултразвуку, мамографији, ангиодијагностици, интервентним васкуларним и неваскуларним методама, њиховој практичној примени у дијагностиковању патолошких стања код пацијената и могућностима радиолошко-интервентних терапијских мера, основне мере заштите од јонизујућег зрачења за пацијенте и особље које ради у дијагностичким рендгенским ординацијама.

	Исход предмета
По завршету наставе из предмета Радиологија од студента се очекује да стекне основна знања: oсновни принципи рада дијагностичких апарата који се примењују у радиологији; индикације за коришћење савремених апарата у дијагностичке сврхе; упознавање са дијагностичким процедурама у радиологији по системима; основи интервентне радиологије и терапијских процедура у радиологији; принципи заштите од јонизујућег зрачења; функционисање радиолошког информационог система; примена принципа телемедицине и телерадиологије.
На крају наставе из предмета Радиологија од студента се очекује да савлада следеће вештине: припрема пацијента за преглед; интерпретација рендгенских прегледа респираторног система; интерпретација рендгенских прегледа дигестивног тракта; интерпретација рендгенских прегледа мускулоскелетног система; интерпретација рендгенских прегледа урогениталног система; употреба ултразвучног апарата; интерпретација основних налаза у компјутеризованој томографији; апликација контрастних средстава; заштита пацијента од нежељених дејстава контрастних средстава; коришћење радиолошког информационог система; примена PAKS -а;
примена телемедицинских и телерадиолошких поступака.

	Садржај предмета
Теоријска настава
Медицинска физика-основе; Учење о модалитетима и радиолошким техникама (физички принцип радиолошке опреме и преглед система); Радиолошко снимање у плућним болестима, Учење о плућној и медијастиналној патологији на ЦТ; Радиолошко снимање код кардиоваскуларних болести (технике снимања., Анатомија срца, Учење о дијагностичким протоколима); Учење о контрастним средствима за радиолошко снимање; Учење о снимању гастроинтестиналног тракта и техникама снимања; Имиџинг анатомија гастроинтестиналног тракта; Учење о патологији дигестивног тракта (УЗ, ЦТ, МРИ); Технике снимања урогениталног тракта (конвенционална радиографија, ИВУ, ЦТ, МРИ); Имиџинг патологија урогениталног тракта; Анатомија дојке на УЗ и мамографији; Бенигна и малигна туморска промена дојки; Неурорадиологија Технике снимања: конвенционална радиографија, ЦТ, МРИ (траума лобање и мозга, интракранијални тумори, интракранијалне инфекције, патологија беле масе, нетрауматско интракранијално крварење, мождани удар, патологија кичме и кичмене мождине); Интервентна неваскуларна и васкуларна радиологија, модалитети и технике; Технике мускулоскелетног снимања: конвенционална радиографија, ЦТ, МРИ (мускулоскелетна траума, тумори костију, остеомијелитис); Радиотерапија. 
Практична настава 
Упознавање са радиолошким дијагностичким уређајима; Радиолошко снимање у плућним болестима: конвенционална радиографска интерпретација; Радиолошко снимање код кардиоваскуларних болести: конвенционална радиографија; Учење о контрастним средствима за радиолошко снимање; Нормална радиолошка анатомија гастроинтестиналног тракта; Интерпретација радиографије абдомена; Имиџинг интерпретација гастроинтестиналне патологије; Имиџинг интерпретација урогениталне патологије; Интерпретација мамографије; Интерпретација снимања лобање и мозга; Учење о неваскуларним и ендоваскуларним процедурама снимања; Имиџинг интерпретација мускулоскелетне патологије; Радиотерапија.

	Број часова активне наставе: 60
	Теоријска настава: 30
	Практична настава: 30

	Методе извођења наставе
Настава се изводи кроз предавања, практичан рад на вежбама и рад у малој групи.

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	30
	писмени испит
	70

